વર્ષ 2004માં તેમણે દક્ષિણ ભારતના કેટલાક યુવાનોને પોતાની સાથે જોડીને મેંગ્લોર ખાતે એક સર્ફિંગ ક્લબની શરૂઆત કરી. તે સમયે તેમની પાસે સર્ફિંગ શીખવા માટે માત્ર આઠ વર્ષનો એક છોકરો રામમોહન સિંહ આવતો હતો. અમે ભારતના સૌથી પહેલાં સર્ફિંગ ક્લબ મંત્રા વિશે વધુ જાણકારી મેળવવા માટે રામમોહન સાથે વિગતે ચર્ચા કરી. રામમોહને સર્ફિંગ કરવા ઉપરાંત સર્ફિંગની ફોટોગ્રાફી કરવાની પણ શરૂઆત કરી અને થોડા સમયમાં તો તે જાણીતો બની ગયો. સર્ફિંગ કરતી વખતે તેની ખેંચેલી તસવીરો દુનિયાભરમાં જાણીતી બની છે. રામમોહન જણાવે છે, "શરૂઆતમાં અમે સર્ફિંગ કરવા માટે ચેન્નાઈ જતા હતા." પોતાને સ્થાપિત કરવા માટે સર્ફિંગ સ્વામીએ મેંગ્લોરને પસંદ કર્યું હતું અને લોકોને મહાસાગરમાં સર્ફિંગનો આનંદ આપવાના ઉદ્દેશથી મંત્રા સર્ફિંગ ક્લબની સ્થાપના કરી હતી.